Նախագահը նշեց, որ տեղական ինքնակառավարման համակարգի զարգացումը պարզապես կարգախոս չէ, այն բարեփոխումների քաղաքականության էական բաղկացուցիչ է։ Բարեփոխումների հիմնական իմաստը տոտալիտար պետական կառուցվածքից ժողովրդավարականին անցնելն է, իսկ դա առաջին հերթին ենթադրում է իշխանությունների տարանջատում ու ապակենտրոնացում։ Կառավարությունը քայլ առ քայլ հետ է քաշվում տնտեսության օպերատիվ կառավարումիցՙ դառնալով տնտեսական քաղաքականություն իրականացնող մարմին։ Ռ. Քոչարյանի խոսքերով, ավելի ու ավելի շատ գործառույթներ են հանձնվում ինքնակառավարման մարմիններին. պետական կառուցվածքի այդ մոդելը հաջող իրագործված է Եվրոպայում, իսկ հիմնական դրույթներն ամրագրված են Տեղական ինքնակառավարման եվրոպական խարտիայում։